Source: http://fovarosiitelotabla.birosag.hu/targyalasi-jegyzek/20170406/visszaadott-kituntetesek
Timestamp: 2018-05-27 03:07:47+00:00

Document:
Visszaadott kitüntetések | Fővárosi Ítélőtábla
Visszaadott kitüntetések
Megjelenés ideje: 2017. április 6., 10:06
2017. május 17. szerda, 10:00
32.Pf.20.330/2017.
fszt. VII. sz. tárgyaló
A dr. J. A. felperes a keresetében azt kifogásolta, hogy az alperes nem szolgáltatott adatot azon kérdésére, hogy „hány személy juttatta ténylegesen (azaz nem csupán nyilatkozatban) vissza az állami kitüntetését a Köztársasági Elnöki Hivatalhoz tiltakozásul B. Zs. úr kitüntetése miatt”. A felperes kérte, hogy a bíróság állapítsa meg, hogy az alperes megsértette az Infotv. rendelkezéseit és kötelezze, hogy közölje, hogy 2016. augusztus 20-át követően hány személy juttatta vissza az állami kitüntetését a KEH-hez B. Zs. kitüntetése miatt.
Az elsőfokú bíróság – arra hivatkozva, hogy a közérdekű adat fogalmának szerves része, hogy az adat a közfeladatot ellátó szerv közfeladatának ellátásával összefüggésben keletkezzék, mivel azonban az alperesnek az adatigénylésben kért adatok kezelésére vonatkozóan nincs kötelezettsége – a felperes módosított elsődleges keresetét elutasította. Az elsőfokú bíróság elutasította a felperes azon megállapítási iránti keresetét is, hogy az alperes nem válaszolt a felperes adatigénylésére, tekintettel arra, hogy közérdekű adatot kezelő szervvel szemben indított perben az Infotv. alapján a bíróság kötelezi az adatkezelőt a közérdekű adat kiadására vagy elutasítja a keresetet, így jogsértés megállapítása iránti igény előterjesztésére nincs mód közérdekű adat kiadása iránti perben.
A felperesi fellebbezés azt fejti ki, hogy az elsőfokú bíróság álláspontja alapvetően téves, mert az alperes nem közfeladatot ellátó szerv, hanem közpénzből és természetesen a köz érdekében, de állami feladatot ellátó szerv. Mint ilyen, az Infotv. 3. § 5. pontja szerint a kezelésében lévő és tevékenységére vonatkozó bármilyen módon vagy formában rögzített információ vagy ismeret közérdekű adat, ha az nem személyes adat, és ezek megismeréséhez köteles segítséget nyújtani.
dr. Oláh Péter Balázs sajtótitkár

References: bíróság 
 bíróság 
 bíróság 
 bíróság 
 bíróság 
 § 5